For mange kører andre steder hen, når de skal handle, siger byens city-formand.

Annonce

AARHUS: Butikkerne i Aarhus ærgrer sig over, at omsætningen ikke stiger så meget, som den kunne. Rod i trafikken er årsagen, mener formanden for Aarhus City Forening, advokat Henrik Kleis. - Vejarbejder, omkørsler, letbanebyggeri og generelt trafikkaos ved indfaldsvejene får nogle kunder til at vælge andre løsninger end centrum. De tager til omkringliggende byer eller storcentre, sagde Henrik Kleis på cityforeningens generalforsamling torsdag aften på Hotel Scandic Aarhus City. Han understreger dog, at detailhandlen klarer sig og vækster, men ikke i den grad, som der reelt er mulighed for.

Annonce

Godsbanen

Henrik Kleis er optimist og siger, at mange vejarbejder er slut i anden halvdel af året, hvor Aarhus er Europæisk Kulturhovedstad. - Vi glæder os over byudviklingen og over at se nye bygninger skyde op, sagde han. Han noterer, at rådmand Kristian Würtz lover 4000 nye p-pladser i city frem mod 2030 og gør opmærksom på muligheden for et større p-hus på Godsbanearealet med tilkørsel fra Åhavevej. - Det må gerne være et p-hus til 5000 pladser, fordi privatbilismen tyder på en fordobling, og det må godt komme sammen med et fleksibelt projekt med multihal med både udstillings- og konferencefaciliteter, mener Kleis. - Der kan også være plads til parkering for borgerne samt langtidspladser til dele af byens erhvervsliv, som får svært ved at finde nære p-pladser ved deres firmadomicil, sagde Henrik Kleis. Der er ledige p-pladser i p-husene Navitas og Dokk1 på havnen, og der kan være brug for at gøre opmærksom på det. - Vi deltager gerne i en debat, så vi kan få bilerne spredt mere rundt til byens p-huse og ikke se dem parkeret ulovligt, sagde Henrik Kleis.

Cityforeningen Aarhus City Forening har omkring 300 medlemmer.

I 2016 er 25 nye kommet til, og det giver en nettovækst på 10.

Foreningens overskud for året er på kr. 54.000.

Annonce

Støtter Marselistunnel

Aarhus City Forening støtter fortsat en Marselistunnel. - Den vil kunne tage trafikken til og fra Molslinjen, der flytter til Sydhavnen, og til havnen, der er i en gunstig udvikling. Tunnelen vil også være en god adgangsvej til citys p-huse på havnen, sagde Kleis. Han anerkender udvidelsen af motorvej E45, men mener, at hele strækningen fra Randers til Vejle bør udvides. Aarhus bør stå sammen om Aarhus Lufthavn i Tirstrup, selv om cityforeningen havde håbet på en helt ny lufthavn ved Thomasminde. - En lufthavn i Tirstrup kan have potentiale til noget stort på sigt og få nye, spændende ruter, sagde han og glædede sig over Nordic Seaplanes vandflyver Arhus-København.

Annonce

Butik frem for net